Úradný vestník L 100 , 06/04/2004 S. 0043 - 0044



Rozhodnutie Komisie z 26. marca 2004, ktorým sa uznáva systém sietí dohľadu na hospodárstvách s chovom hovädzieho dobytka vykonávaný v členských štátoch alebo regiónoch členských štátov podľa smernice 64/432/EHS [oznámené pod číslom K(2004) 986] (Text s významom pre EHP) (2004/315/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri spoločenstva [1], a najmä jej prvý pododsek článku 14 ods. 5, keďže: (1) podľa smernice 64/432/EHS hovädzí dobytok na chov a produkciu určený na obchodovanie musí podstúpiť individuálne testovanie na tuberkulózu, brucelózu a enzootickú leukózu, okrem prípadov, keď pochádza alebo sa dováža z členského štátu alebo jeho regiónu, ktorý je úradne uznaný bez výskytu týchto chorôb alebo sa na území takéhoto štátu vykonáva schválený systém sietí dohľadu; (2) Francúzsko je úradne uznané ako krajina bez výskytu tuberkulózy a enzootickej leukózy hovädzieho dobytka v súlade s rozhodnutím Komisie 2003/467/ES [2] a k 31. decembru 2002 bolo 97,33 % stád hovädzieho dobytka úradne vyhlásených bez výskytu brucelózy hovädzieho dobytka; (3) rozhodnutie Komisie 2002/907/ES [3] dočasne uznáva systém sietí dohľadu na hospodárstvách s chovom hovädzieho dobytka zavedený vo Francúzsku podľa smernice 64/432/EHS. Toto rozhodnutie si vyžaduje, aby dočasný súhlas systému sietí dohľadu musí byť prehodnotený pred 30. aprílom 2004; (4) audit, ktorí vykonali odborníci Komisie a príslušná dokumentácia predložená príslušnými francúzskymi orgány preukazujú, že bol dosiahnutý pokrok v zaisťovaní plne operatívneho charakteru systému sietí dohľadu na hospodárstvách s chovom hovädzieho dobytka vo Francúzsku; (5) systém sietí dohľadu na hospodárstvách s chovom hovädzieho dobytka vykonávaný vo Francúzsku by sa preto mal schváliť; (6) rozhodnutie Komisie 2002/544/ES [4] uznáva systém sietí dohľadu na hospodárstvách s chovom hovädzieho dobytka vykonávaný v Belgicku v súlade so smernicou 64/432/EHS; (7) je primerané uviesť v jedinom rozhodnutí členské štáty alebo regióny členských štátov, kde sa vykonáva systém sietí dohľadu na hospodárstvách s chovom hovädzieho dobytka a kde bol schválený podľa smernice 64/432/EHS; (8) rozhodnutia 2002/544/ES 202/907/ES by sa preto mali zrušiť a nahradiť týmto rozhodnutím; (9) opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Systémy sietí dohľadu na hospodárstvách s chovom hovädzieho dobytka vykonávaný v súlade s článkom 14 smernice 64/432/EHS v členských štátoch alebo regiónoch členských štátov uvedených v prílohe k tomuto rozhodnutiu sa schvaľujú. Článok 2 Rozhodnutia 2002/544/ES a 2002/907/ES sa zrušujú. Článok 3 Toto rozhodnutie je adresované členským štátom. V Bruseli 26. marca 2004 Za Komisiu David Byrne člen Komisie [1] Ú. v. ES L 121, 29.7.1964, s. 1977/64. Smernica naposledy zmenená a doplnená nariadením (ES) č. 21/2004 (Ú. v. EÚ L 5, 9.1.2004, s. 8). [2] Ú. v. EÚ L 156, 25.6.2003, s. 77. Rozhodnutie naposledy zmenené a doplnené rozhodnutím 2004/230/ES (Ú. v. EÚ L 70, 9.3.2004, s. 41). [3] Ú. v. ES L 313, 16.11.2002, s. 32. Rozhodnutie zmenené a doplnené rozhodnutím 2004/88/ES (Ú. v. EÚ L 24, 29.1.2004, s. 72). [4] Ú. v. ES L 176, 5.7.2002, s. 46. -------------------------------------------------- PRÍLOHA Členské štáty alebo ich regióny, kde sa vykonáva systém sietí dohľadu na hospodárstvách s chovom hovädzieho dobytka v súlade s článkom 14 smernice 64/432/EHS Kód ISO | Členský štát | Regióny | BE | Belgicko | Celé územie | FR | Francúzsko | Celé územie | --------------------------------------------------